SINTEZA

obiecțiilor și propunerilor (recomandărilor) la proiectul Hotărârii Guvernului privind aprobarea actelor normative cu privire la constituirea licitarea și gestionarea fondului cinegetic național (număr unic 486/MM/2024)

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/ propunerii (recomandării)** | **Argumentarea autorului proiectului** |
| **Ministerul Justiției al Republicii Moldova****Aviz nr. 04/2-5861 din 24.06.2024** | 1. Recomandăm de a reformula denumirea actului normativ după cum urmează: „pentru punerea în aplicare a prevederilor Legii vânătorii și a protecției fondului cinegetic nr. 55/2024”.
2. Se va face referință la normele juridice concrete care stabilesc competența autorității emitente să adopte/aprobe actul normativ respectiv (în cazul dat - art. 3 alin. (2), art. 4 alin. (6), art. 8 alin. (1) lit. a), art. 10 alin. (2) și art.18 alin. (3) din Legea vânătorii și a protecției fondului cinegetic nr. 55/2024). În context, referința la art. 5 alin. (1) din Legea nr. 55/2024 din clauza de adoptare se va exclude, întrucât nu conține norme privind competența Guvernului de a reglementa transmiterea în folosință a fondurilor cinegetice.
3. Nu este justificată și propunerea de a aproba Regulamentul privind transmiterea în folosință a fondurilor cinegetice, conform anexei nr. 2. Modul de transmitere în folosință a fondului cinegetic este reglementat exhaustiv prin art. 5-7 din Legea nr. 55/2024 și nu necesită reglementări speciale la nivel de act normativ guvernamental. Astfel, sbp. 2) al pct. 1 din hotărâre și anexa nr. 2 se vor exclude din proiect.
4. Pornind de la prevederile art. 4 alin. (6) din Legea nr. 55/2024, potrivit cărora „Managementul populației faunei de interes cinegetic din ariile naturale protejate de stat în care vânătoarea este interzisă, din parcuri naționale, rezervații științifice, zone cu protecție strictă, zone cu protecție integrală și din alte asemenea zone incluse în fondurile cinegetice se realizează conform regulamentului aprobat de Guvern.”, în proiect urmează a fi inclus un Regulament, care să reglementeze managementul populației faunei de interes cinegetic din ariile naturale protejate de stat în care vânătoarea este interzisă, din parcuri naționale, rezervații științifice, zone cu protecție strictă, zone cu protecție integrală și din alte asemenea zone incluse în fondurile cinegetice.
5. Denumirea Regulamentului de la pct. 1 sbp. 1) se va ajusta la prevederile art. 3 alin. (2) din Legea nr. 55/2024, potrivit cărora „Criteriile și modul de constituire a unui fond cinegetic se stabilesc în regulamentul aprobat de Guvern” (observația valabilă și pentru denumirea anexei nr. 1).
6. Cu referire la soluția normativă propusă la pct. 2 sbp. 2), în vederea ajustării și aducerii proiectului actului normativ în concordanță cu prevederile actelor normative în vigoare, expunem necesitatea excluderii enunțului „și Regulamentului cu privire la modul de formare și direcțiile de utilizare a mijloacelor speciale”, ținând cont de modificările operate la Hotărârea Guvernului nr. 273/2007 prin Hotărârea Guvernului nr. 870/2023.
7. La pct. 3 textul „alin. 2), pct. 2” se va substitui cu textul „pct. 2 sbp. 2)”, potrivit uzanțelor normative.
8. Unica normă de la Capitolul I se va numerota și se va revizui prin formularea exactă a obiectului de reglementare al Regulamentului, ținând cont de prevederile art. 3 alin. (2) din Legea nr. 55/2024 (observația valabilă și pentru anexele nr. 3 și nr. 4).
9. La Capitolul II: În denumirea capitolului se recomandă de substituit cuvântul „delimitare” cu cuvântul „constituire”, ținând cont de prevederile art. 3 alin. (2) din Legea nr. 55/2024.
10. La pct. 1 recomandăm a se exclude ca fiind excedent textul „art. 105-(1)” (observație valabilă și pentru pct. 10).
11. La pct. 3 sbp. 5) cuvintele „la Regulamentul privind criteriile de constituire a fondului cinegetic” se vor exclude, fiind excedente în cazul dat (observație valabilă și pentru pct. 6).
12. Cu referire la pct. 11 în mod repetat atenționăm că, în conformitate cu art. 4 alin. (6) din Legea nr. 55/2024, „Managementul populației faunei de interes cinegetic din ariile naturale protejate de stat în care vânătoarea este interzisă, din parcuri naționale, rezervații științifice, zone cu protecție strictă, zone cu protecție integrală și din alte asemenea zone incluse în fondurile cinegetice se realizează conform regulamentului aprobat de Guvern.”, Astfel, în proiectul hotărârii urmează a fi inclus un Regulament, care să reglementeze managementul populației faunei de interes cinegetic din ariile naturale protejate de stat în care vânătoarea este interzisă, din parcuri naționale, rezervații științifice, zone cu protecție strictă, zone cu protecție integrală și din alte asemenea zone incluse în fondurile cinegetice.
13. La pct. 13, sintagma „autoritățile administrației publice de nivelul întâi” se va ajusta la terminologia din Legea nr. 436/2003 privind administrația publică locală, prin completarea după cuvântul „publice” cu cuvântul „locale”. Tot aici, se va exclude textul „etc.”, deoarece nu corespunde limbajului normativ și nu oferă claritate prevederilor normative. În acest caz autorul urmează să completeze norma cu acțiunile concrete ce trebuie îndeplinite.
14. La anexa nr. 3 (Regulamentul privind modalitatea de evaluare și achitare a prejudiciului cauzat de fauna sălbatică): Atât la denumirea Regulamentului, cât și la formularea obiectului de reglementare al acestuia, se va ține cont de prevederile art. 10 alin. (2) din Legea nr. 55/2024, potrivit cărora „Normele privind protecția culturilor agricole, a fondului forestier și a animalelor domestice împotriva cauzării prejudiciilor de către exemplarele din speciile de faună de interes cinegetic, precum și modul de reparare a prejudiciilor se aprobă de Guvern.” (observația valabilă și pentru anexa nr. 4 la hotărâre, la definitivarea căreia se va ține cont de prevederile art. 18 alin. (3) din Legea nr. 55/2024).
15. Soluția normativă de la pct. 7, necesită a fi revizuită și reformulată, deoarece are un conținut defectuos și nu oferă claritate.
16. La pct. 10, sugerăm substituirea cuvintelor „Constatarea sau nu” cu cuvintele „Faptul constatării sau neconstatării”, întru realizarea unei armonii interioare a actului normativ.
 | **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** |

|  |  |  |
| --- | --- | --- |
| **Ministerul Afacerilor Interne al Republicii Moldova.****Aviz nr. 16/2660 din 24.06.2024** | 1. Este necesară reformularea denumirii proiectului de act normativ, întrucât aceasta nu este specifică accepțiunii conceptuale a proiectului. Din acest motiv, se propune excluderea cuvintelor „pentru aprobarea actelor normative” din denumirea proiectului, astfel încât să fie asigurată utilizarea unei denumiri generice, care să insereze ideea universală a regulamentelor care urmează a fi aprobate. Mai mult, conform art. 42 alin. (2) din Legea nr. 100/2017 cu privire la actele normative, denumirea actului normativ trebuie să fie laconică şi să exprime cu claritate obiectul reglementării.
2. La pct. 2 subpct. 2) și 3) din proiectul de hotărâre, se sugerează excluderea cuvintelor „și completările”, întrucât modificările la un act normativ înglobează inclusiv completările la acesta.
3. Subsidiar, la pct.2, se recomandă revizuirea textului în temeiul art. 67 alin. (2) din Legea nr. 100/2017 privind actele normative potrivit căruia, adoptarea unui act normativ presupune abrogarea altor acte normative, într-un articol sau punct distinct al actului normativ se indică lista actelor normative care se abrogă, expuse în ordinea publicării acestora.
4. La pct. 3 din proiectul de hotărâre, textul „alin. 2), pct. 2)” necesită a fi substituit cu textul „pct. 2 sbp. 2)”, deoarece, la caz, elementele structurale ale proiectului de hotărâre sunt divizate în puncte și nicidecum în alineate, iar la rândul lor, punctele sunt divizate în subpuncte.
5. Se recomandă revizuirea capitolelor I din toate anexele proiectului, astfel încât acestea să includă în componența lor două sau mai multe puncte or, se atestă că capitolele menționate fie nu sunt grupate în elemente structurale, fie conțin doar un singur punct. Ulterior, trebuie să fie asigurată consecutivitatea numerotării (începând de la primul element structural al capitolului I), în vederea stabilirii comprehensivității și legăturii cauzale cu elementele de structură ale celorlalte capitole din proiect.
6. La pct. 2 din anexa nr. 1, se recomandă substituirea cuvântului „criterii” cu cuvântul „principii”, astfel încât să fie asigurată utilizarea unei terminologii constante, uniforme și corespunzătoare altor acte normative.
7. La pct. 3 sbp. 5) și pct. 6 din anexa nr. 1, se propune substituirea cuvintelor „Regulamentul privind criteriile de constituire a fondului cinegetic” cu cuvintele „prezentul Regulament” or, nu este necesară indicarea completă a denumirii regulamentului, în cazul în care se face referire la anexa aceluiași act.
8. La pct. 10 din anexa nr. 1, este judicioasă revizuirea trimiterilor la Legea nr. 1538/1998 privind fondul ariilor naturale protejate de stat, întrucât modalitatea în care sunt expuse poate genera incertitudine în procesul de aplicare. În acest sens, se propune substituirea textului „art. 105-(1) anexa nr. 3, nr. 4, nr. 5, nr. 6, nr. 7, nr. 11 și nr.13 din Legea nr.1538/1998 privind fondul ariilor naturale protejate de stat cu modificările și completările ulterioare” cu textul „anexele nr. 3-7, 11 și 13 la Legea nr. 1538/1998 privind fondul ariilor naturale protejate de stat”.
9. La pct. 2, anexa nr. 4 se propune definirea noțiunilor „vânătoare individuală” și „vânătoare colectivă” pentru excluderea interpretării ambigue.
10. Potrivit art. 21 alin. (4) din Legea nr. 55/2024 vânătorii și a protecției fondului cinegetic, persoanele participante la vânătoare ilicită poartă răspundere solidară cu făptuitorii, însă proiectul prevede doar răspunderea personală (în speță, pct. 10 și pct. 24). Prin urmare, se necesită aducerea în concordanță a proiectului cu actul normativ ierarhic superior, și anume se vor stabili cazurile în care se va aplica răspunderea solidară pentru încălcarea regulilor de vânătoare.
11. Suplimentar, se sugerează completarea regulamentului nominalizat supra cu un punct nou ce ar prevedea că obiectele care au fost folosite la săvârșirea faptelor ilicite, inclusiv armele de foc, mijloacele de transport, precum și vânatul, trofeele de vânat care fac obiectul contravențiilor sau infracțiunilor se ridică/confiscă de către autoritățile competente în conformitate cu prevederile cadrului normativ în domeniu, similar art. 21 alin. (2) din Legea nr. 55/2024.
12. Adăugător, recomandăm completarea proiectului hotărârii de Guvern cu rigori privind vânătoarea cu aeronava fără pilot, în sensul art. 5 din Codul aerian nr. 301/2017, potrivit căruia aceasta este o aeronavă ghidată fie de către un pilot automat de la bordul ei, fie prin telecomandă de la un centru de control de la sol sau dintr-o altă aeronavă pilotată de echipaj uman.
 |  **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.** **Se acceptă.****Nu se acceptă**,în cazul art.21 alin.(4) din Legea nr. 55/2024 vânătorii și a protecției fondului cinegetic este vorba de vânătoarea ilegală iar în cazul prevăzut la pct. 10 și pct. 24 din Regulament este vorba de vânătoarea legală.**Nu se acceptă**, aceste prevederi sunt deja stipulate în art. 21 alin. (2) din Legea nr. 55/2024 vânătorii și a protecției fondului cinegetic.**Nu se acceptă**, este deja prevăzut în art. 20 lit. f) din Legea nr. 55/2024 vânătorii și a protecției fondului cinegetic. |

|  |  |  |
| --- | --- | --- |
| **Ministerul Infrastructurii și Dezvoltării Regionale.****Aviz nr. 21-3332 din 21.06.2024** | 1. La proiectul hotărârii de Guvern, constatăm despre necesitatea revizuirii ordinii cronologice a abrogărilor propuse la pct. 2. Ori, conform art. 67 alin. (2) din Legea nr. 100/2017 cu privire la actele normative ,,dacă adoptarea unui act normativ presupune abrogarea altor acte normative, într-un articol sau punct distinct al actului normativ se indică lista actelor normative care se abrogă, expuse în ordinea publicării acestora”.
2. În altă ordine de idei, la pct. 12 din proiectul Regulamentului privind transmiterea în folosință a fondurilor cinegetice (Anexa nr. 2), cuvintele ,,se reziliază” se vor reda conform terminologiei utilizate în Codul civil al Republicii Moldova nr. 1107/2002, republicat în Monitorul Oficial al Republicii Moldova nr. 66-75/132 din 01.03.2019, ori, potrivit art. 16 alin. (1) lit. i) din Codul menționat, una dintre metodele de apărare a drepturilor civile este rezoluțiunea sau modificarea contractului. Propunere valabilă și la punctele 15 și 16.
 |  **Se acceptă.** **Se acceptă.** |
| **Ministerul Afacerilor Externe al Republicii Moldova.****Aviz nr. DI/3/041-6398 din 17.06.2024** | **Se susține fără obiecții și propuneri** |
| **Ministerul Finanțelor al Republicii Moldova.****Aviz nr. 07/5-03/227/980 din 24.06.2024** | **Se susține fără obiecții și propuneri** |
| **Ministerul Educației și Cercetării al Republicii Moldova.****Aviz nr. 08/5-09/4299 din 05.07.2024** | **Se susține fără obiecții și propuneri** |
| **Ministerul Dezvoltării Economice și Digitalizării al Republicii Moldova.****Aviz nr. 03-2041 din 01.07.2024** | **Se susține fără obiecții și propuneri** |
| **Ministerul Agriculturii și Industriei Alimentare al Republicii Moldova.****Aviz nr. 31-03/1989 din 01.07.2024** | 1. Totodată, cu titlu de propunere, solicităm precizarea formulei după care se va calcula prejudiciul material conform pct. 13, 15 și 16 din anexa nr. 3 la hotărâre, or în aceste puncte este menționat ce se va lua în considerație la evaluarea prejudiciului în cazul culturilor agricole, animale domestice, stupine, dar nu și formula respectivă.
2. La pct. 20 din anexa nr. 3, solicităm argumente suplimentare (motive) în ce privește termenul de 15 zile pentru producerea efectului juridic al notificării înaintate de către deținătorii plantațiilor multianuale și de ce ei nu vor beneficia de repararea prejudiciului cauzat de fauna sălbatică.
 | **Nu se acceptă,** prejudiciul se va achita reieșind din: În cazul culturilor agricole se va achita prețul mediu de realizare a culturilor agricole conform datelor Biroului Național de Statistică pentru suprafața afectată, în dependență de roada medie la hectar în ultimii trei ani, reflectată în rapoartele Biroului Național de Statistică și respectiv, gradul de vătămare sau distrugere a culturilor agricole și în alte cazuri la fel, conform descrierii din Regulament.**Se acceptă,** sintagma ,,care produce efecte după 15 zile din momentul depunerii” a fost exclusă. |
| **Agenția Națională pentru Siguranța Alimentelor.****Aviz nr. 05-3087 din 18.06.2024** | 1. Având în vedere faptul că câinii de vânătoare fac parte din categoria animalelor cu risc mare de infectare cu virusul rabic, în conformitate cu prevederile punctului 10 din Hotărârea Guvernului nr. 174/2023 pentru aprobarea Normei sanitare veterinare privind măsurile de prevenire şi control al rabiei la animale, se propune includerea prevederilor ce ar indica vaccinarea antirabică obligatorie a câinilor care participă la vânătoare, cu menționarea datei vaccinării în pașaportul acestuia.
2. În scopul identificării și gestionării evidenței câinilor care pot participa la vânătoare se propune marcarea acestora prin implantarea unui transponder care corespunde cerințelor tehnice specificate în standardul SM SR ISO 11784:2012 sau SM SR ISO 11785:2012 și aplică tehnologia HDX sau FDX-B și poate fi citit de un dispozitiv de citire compatibil cu standardul SM SR ISO 11784:2012 sau SM SR ISO 11785:2012.
3. La pct. 32 se propune completarea cu următoarea sintagmă,,şi a raportului inspecției efectuate de către medicul veterinar", în conformitate cu prevederile punctelor 75- 76 din Hotărârea Guvernului nr. 1112/2010/pentru aprobarea Normei sanitar- 2010/pentru veterinare de organizare a controlului specific oficial al produselor alimentare de origine animală.
 | **Nu se acceptă**, aceste prevederi țin de instituția care ține evidența câinilor de vânătoare și rigorile de înregistrare a câinilor de vânătoare.**Nu se acceptă**, aceste prevederi țin de instituția care ține evidența câinilor de vânătoare și rigorile de înregistrare a câinilor de vânătoare.**Nu se acceptă**, pct. 32 ține de toată producția cinegetică carnea, pielea, colții și coarnele animalelor de interes cinegetic și nu putem solicita raportul inspecției efectuate de către medicul veterinar. |

|  |  |  |
| --- | --- | --- |
|  **Agenția de Mediu.****Aviz nr. 14/141/2024 din 27.06.2024** | 1. La pct. 3 sbp. 19) din Anexa nr. 4 la proiectul Hotărârii de Guvern după cuvintele „a câinilor de vânătoare” de introdus sintagma „și păsărilor de pradă dresate”, deoarece conform prevederilor art. 17 alin. 1 lit. b) din Legea nr. 55/2024 vânătorii și a protecției fondului cinegetic, acestea sunt considerate la fel ca atribute permise în cadrul vânătorii.
2. la pct. 3 sbp. 22) din Anexa nr. 4 la proiectul Hotărârii de Guvern după cuvintele „ariilor naturale protejate de stat” de introdus sintagma „și zonele nucleu a siturilor Emerald”.
3. la pct. 7 sbp. 24) din Anexa nr. 4 la proiectul Hotărârii de Guvern după cuvintele „ariilor naturale protejate de stat” de introdus sintagma „și zonele nucleu a siturilor Emerald”.
 |  **Se acceptă.** **Se acceptă.** **Se acceptă.** |
| **Societatea Vânătorilor și Pescarilor din Moldova****Aviz nr. 02-04/56 din 24.06.2024** | 1. La pct. 10 din Anexa nr. 2 se propune reformulare.
2. Anexa nr. 2, Dispoziții generale, nu este potrivit cuvântul ,,eligibil”.
3. Anexa nr. 4 pct. 25, sbp. 25 să se completeze cu alt pct. privind crotalierea vânatului mare.
 |  **Se acceptă.** **Se acceptă.** **Nu se acceptă,** este clar prevăzută procedura în art. 19 alin. (1) din Legea nr. 55/2024 Vânătorii și a protecției fondului cinegetic - ,,Vânatul mare recoltat se crotaliază până la părăsirea fondului cinegetic”. |
| **Asociația EcoContact.****Aviz nr. 31-EC/2024 din 26.06.2024** | 1. Structura Regulamentului urmează a fi revizuită, astfel încât fiecare dispoziție normativă să fie numerotată pentru corespundere cu prevederile art. 53, alin. (4) din Legea 100/2018.
2. Capitolul I Dispoziții generale, urmează a fi numerotat iar prevederile separate și expuse in propoziții este expus vag fără a determina obiectul, scopul și domeniul de aplicare, fără a determina subiecții (administratorul, gestionarul).
3. La pct. 1, Capitolul II, Anexa 1 din Proiectul de hotărâre, recomandăm includerea a tuturor ariilor naturale protejate de stat ca zone care nu sunt incluse în fondurile cinegetice, deoarece, Legea nr. 1538/1998 privind fondul ariilor naturale protejate de stat stabilește că în ariile protejate nu este permisă practicarea activității de vânătoare cu unele excepții (strămutarea etc.).
4. Pct.6 și 8 urmează a fi corectată eroarea tehnică ”fișa fonului cinegetic”. Având în vedere prevederile art. 3 alin. (6) din Legea nr. 55/2024, precum și datele ce urmează a fi indicate în fișă (despre limitele și suprafața fondului, specia principală de faună de interes cinegetic și cele complementare din cuprinsul acestui fond, bonitatea fondului cinegetic pentru specia principală și efectivele de vânat din fondul cinegetic respectiv), aceasta conține caracteristici ce descriu fondul cinegetic și este prezentată administratorului cu titlu de informare și pentru ulterioara monitorizare, nu pentru aprobare. Din aceste considerente, urmează a fi revizuită prevederea respectivă pentru excluderea obligației de aprobare, precum și pentru ajustarea strict conform cerințelor impuse de Legea nr. 55/2024.
5. La pct. 14, Capitolul III, Anexa 1 din Proiectul de hotărâre recomandăm modificarea prevederii privind transmiterea în arendă sau folosință a terenurilor în scopuri de gospodărire cinegetică, deoarece, art. 14, alin. (2), lit. b), c) și d) al Legii nr. 436/2006 privind administrația publică locală, stabilește expres că Consiliul este autoritatea cu atribuții de transmitere în locațiune/ arendă doar în baza unor licitații publice, potrivit art. 77, alin. (2) din Legea 436/2006.
6. La pct. 1, cifra 4), Recomandăm clarificarea prevederii pentru a asigura îndeplinirea obligației gestionarului de menținere a echilibrului și a bonității fondurilor cinegetice. Aprobarea unei cote de recolte suplimentare contribuie la dezechilibrarea faunei de interes cinegetic și reducerea bonității fondului. Se recomandă ca măsură de prevenire a cauzării de pagube asigurarea și crearea locurilor de hrană pentru fauna cinegetică.
7. La punctul 4 sbp. (2) al Anexei nr. 4 Regulament privind vânarea exemplarelor de specii de faună de interes cinegetic, sintagma ,,cu excepția acțiunii de reglementare numerică a animalelor răpitoare, precum șacalul *(Canis aureus)* şi vulpea *(Vulpes vulpes)* care poate fi finalizată nu mai târziu decât după trei ore de la asfințitul soarelui”, urmează a fi exclusă, ținând cont de faptul folosirii abuzive a aspectului dat de către vânătorii de rea credință, fapt ce i-ar putea exonera de răspundere pentru practicarea vânătorii la celelalte specii de faună de interes cinegetic.
8. Referitor la pct. 7 sbp. 2 al aceluiași regulament, după sintagma „,să prezinte la solicitarea" urmează a fi completat cu cuvintele ,,organului de control (inspectorilor de stat ai mediului)", iar după sintagma ,,alte dispozitive/instrumente" de completat cu cuvintele „,şi să predea/asigure pentru inspectarea interioară/exterioară a mijloacelor de transport".
9. La punctul 10 al aceluiași regulament urmează a fi completat cu un punct succesiv și va stabili în mod imperativ următoarele: „Drepturile organului de control (Inspectoratul pentru Protecția Mediului) sunt reglementate de Legea Nr. 1515 din 16-06-1993 privind protecția mediului înconjurător, Hotărârea de Guvern Nr. 548 din 13-06-2018 cu privire la organizarea și funcționarea Inspectoratului pentru Protecția Mediului, precum și de alte acte normative.
10. Suplimentar, la punctul 12 sbp. 24 va avea următorul conținut, în timpul efectuării controlului de către organul de control să descarce imediat și complet arma, să o predea în siguranță și să se supună tuturor cerințelor inspectorilor" iar conținutul actual la sbp. 24 urmează fi notat cu număr de ordine succesiv.
11. Pct.34 urmează a fi completat și va avea următorul conținut „Însușirea producției sau a resurselor cinegetice de către persoane neautorizate în acest sens este interzisă şi se sancționează conform legii".
12. După pct. 34 al Regulamentului menționat, urmează a fi completat succesiv cu următorul conținut: 35. Penatele şi iepurii dobândiți cu încălcarea prevederilor normelor legale revine, în totalitate, în calitate de recompensă, persoanelor care au contribuit la depistarea şi documentarea cazurilor respective.
13. Animalele copitate din specii de faună de interes cinegetic dobândite cu încălcarea prevederilor legale sânt predate organelor de urmărire penală, iar după obținerea avizului permisiv al Agenției Naționale de Siguranță a Alimentelor sânt predate gestionarului.
 |  **Se acceptă.**  **Se acceptă.****Nu se acceptă**, posibilitatea de interveni prin acțiuni de vânătoare ariilor naturale protejate de stat este una vitală, mai ales în contextul virusului Pestei Porcine Africane, rabiei și/sau altor boli contagioși, mai mult ca atât că ariilor naturale protejate de stat care se includ în fondurile cinegetice se vor delimita, după caz, ca și zone de liniște.  **Se acceptă.** **Se acceptă,** pct. 14 a fost exclus.  **Se acceptă.** **Se acceptă.** **Se acceptă parțial.** **Nu se acceptă,** drepturile organului de control (Inspectoratul pentru Protecția Mediului) sunt deja reglementate de Legea nr. 1515/1993 privind protecția mediului înconjurător și Hotărârea de Guvern nr. 548/2018 cu privire la organizarea și funcționarea Inspectoratului pentru Protecția Mediului, nu este necesar de repetat.**Nu se acceptă**, vezi alin. (4), art. 5 din Legea nr. 130/2012 privind regimul armelor și al munițiilor cu destinație civilă, care prevede: ,,Se interzice înstrăinarea sau transmiterea armei și a munițiilor supuse autorizării către o persoană care nu este autorizată în modul stabilit, cu excepția cazurilor de depunere la un armurier sau la politie a unei donații sau a unui comodat, precum și alte cazuri prevăzute de lege”.Înstrăinarea sau transmiterea armei și a munițiilor supuse autorizării către reprezentantul IPM este posibilă doar și numai în cazul când ultimul este autorizat în modul stabilit.**Se acceptă.****Nu se acceptă,** ține de gestionarul fondului cinegetic, care gestionează fauna de interes cinegetic, dacă dorește sau nu să transmită ca și recompensă carcasa animalului braconat.**Nu se acceptă,** organele de urmărire penală pot ridica sau nu, după caz, carcasele animalelor copitate dobândite ilegal. |

|  |
| --- |
| **Avizare și consultare publică repetată** |
| **Ministerul Infrastructurii și Dezvoltării Regionale.****Aviz nr. 21-3985 din 30.07.2024** | **Se susține fără obiecții și propuneri** |
| **Ministerul Afacerilor Interne al Republicii Moldova.****Aviz nr. 16/3144 din 01.08.2024** | **Se susține fără obiecții și propuneri** |
| **Agenția Națională pentru Siguranța Alimentelor.****Aviz nr. 05-3087 din 18.06.2024** | **Se susține fără obiecții și propuneri** |
| **Ministerul Justiției al Republicii Moldova****Aviz nr. 04/2-7516 din 08.08.2024** | În vederea respectării rigorilor de tehnică legislativă, la forma actuală a proiectului, se vor reține următoarele observații: 1. La pct. 2 din proiectul hotărârii se va indica „Se abrogă actele normative, conform anexei nr. 5.”. 2. Cu titlu de remarcă generală, referitor la numerotarea subpunctelor, menționăm că potrivit modificărilor recente operate inclusiv în art. 52 alin. (3) al Legii nr. 100/2017 cu privire la actele normative, care au intrat în vigoare la 5 iulie 2024 (a se vedea Legea nr. 49/2024 pentru modificarea unor acte normative (procesul de elaborare și promovare a proiectelor actelor normative)), acestea se numerotează prin adăugarea consecutivă a cifrelor arabe, până la gradul de detaliere necesar. | **Se acceptă****Se acceptă** |
| **Inspectoratul pentru Protecția mediului.****Aviv nr.1004 din 02.08.2024** | 1. Sintagma: "Regulament privind vânarea exemplarelor din specii de faună de interes cinegetic", Anexa nr. 4 al proiectului de Hotărâre a Guvernului, propunem a fi substituită, fiind propusă următoarea lectură: „Regulament privind organizarea și practicarea vânătorii”.
2. Din sintagma prevăzută în pct. 3.2 subpct. 4) al Anexei nr. 4 necesită a fi excluse cuvintele "şi/sau câinii de vânătoare", deoarece în caz contrar este nevoie de a aplica acestă sintagmă şi la alte metode de vânătoare, fiind luate în vedere şi practicile vânătoreşti cu păsările de pradă.
3. Conținutul din pct. 5 subpct. 23) urmează a fi exclus, deoarece se dublează prin dispozițiile prevăzute în pct. 8 subpct. 25) al Anexei nr. 4. şi substituit cu o nouă sintagmă: "Arma de vânătoare, pe tot parcursul desfăşurării partidei de vânătoare, obligatoriu, necesită să fie însoțită de permisul care atestă dreptul de port și de folosire a armei”
4. La pct. 5 subpct. 24) şi subpct. 25) al Anexei nr. 4 cuvintele "cu lățimea" a fi substituite cu cuvintele: "la o distanță mai mică".
5. La pct. 5 subpct. 26) al Anexei nr. 4 a completa după cuvintele "să elibereze cotorul acestuia titularului" cu sintagma: "să asigure aplicarea crotalii pe membrul inferior a vânatului mare la locul dobândirii acestuia".
6. Referitor la pct. 8 subpct. 2) al aceiași Anexă nr. 4, după sintagma "să prezinte la solicitarea" urmează a fi completat cu cuvintele "inspectorilor de stat ai mediului", iar după sintagma "alte dispozitive/instrumente" de completat cu cuvintele "și să prezinte la solicitarea acestora pentru verificări portbagajul și salonul unităților de transport".
7. Pct. 8 subpct. 6) la Anexa nr. 4 propunem a fi completat la începutul frazei cu cuvintele: "să nu dețină și să nu folosească”.
8. Se propune cu referire la pct. 8 subpct. 14) la Anexa nr. 4 după cuvintele "păsările acvatice rănite" a fi completat cu următorul text: "interzicerea tragerii în păsările acvatice din transportul naval aflat în mişcare".
9. La pct. 13 subpct. 14) la Anexa nr. 4 după cuvintele "Posesorii armelor de foc" ar fi benefic de substituit virgula cu cuvântul "şi".
10. După pct. 35 al Regulamentului menționat, urmează a fi completat succesiv cu următorul conținut:

36. Penatele şi iepurii dobândiți cu încălcarea normelor legale revine, în totalitate, în calitate de recompensă, persoanelor care au contribuit la depistarea şi documentarea cazurilor respective. 37. Animalele copitate din specii de faună de interes cinegetic dobândite contrar prevederilor legale sânt predate organelor de urmărire penală, iar după obținerea avizului permisiv al Agenției Naționale de Siguranță a Alimentelor sânt predate gestionarului. |  **Se acceptă****Se acceptă****Se acceptă****Se acceptă****Se acceptă parțial, în următoarea redacție:** ,, 26) să completeze compartimentele din permis de vânătoare după recoltarea vânatului mare, să elibereze cotorul permisului de vânătoare titularului și să asigure aplicarea crotaliei la tendonul unuia din membrele inferioare a vânatului mare recoltat”.**Nu se acceptă,** nu doar inspectorii de mediu pot verifica iar verificări portbagajul și salonul unităților de transport nu ține cadrul de reglementare a prezentului Regulament.**Se acceptă****Se acceptă****Se acceptă****Nu se acceptă,** fauna de interes cinegetic dintr-un fond cinegetic este transmisă în folosință gestionarului fondului cinegetic respectiv și poate fi transmisă ca și recompensă doar din dorința și/sau cu acordul lui.**Nu se acceptă,** organele de urmărire penala sunt în drept să ridice, sau nu, exemplarele din specii de interes cinegetic dobândite contrar prevederilor legale. |
| **Ministerul Agriculturii și Industriei Alimentare al Republicii Moldova.****Aviz nr. 21-03/2456 din 02.08.2024** | 1. Atragem atenția la prevederile punctului 20 din anexa nr.3 la proiectul de hotărâre, în special: „Partea identificată în procesul de examinare a stării de fapt, ca fiind vinovată, este obligată să achite în termen de 10 zile, părții păgubite, cuantumul prejudiciului calculat şi consemnat în Actul de evaluare.". În contextul obligației de despăgubire menționată în dispoziția punctului 20 este necesar de specificat de când începe să curgă termenul de 10 zile şi care este sancțiunea (consecințele) pentru nerespectarea obligației. Totodată, urmează a ține cont de faptul că persoanele vizate (atât partea căreia i s-a cauzat prejudiciu, cât și persoana identificată ca responsabilă pentru cauzarea prejudiciului) sunt în drept să conteste deciziile Comisiei de evaluare a pagubelor cauzate de fauna sălbatică. Totodată, nu este clar statutul juridic al actului de evaluare, având în vedere că Comisia nu are personalitate juridică, nu deține calitatea de autoritate publică, autoritate de control, acesta având, în fond, un caracter de constatare, nefiind document executoriu. În viziunea noastră, actul de evaluare constituie o operațiune intermediară şi, în temeiul acestei operațiuni, administratorul fondului cinegetic național sau o autoritate de control urmează să emită o decizie pe marginea lui. Astfel, recomandăm revizuirea punctului 20 prin prisma celor invocate.
 | **Se acceptă,** pct. 20 din anexa nr. 3 Reformulat în următoarea redacție ,,Partea identificată în procesul de examinare a stării de fapt, ca fiind vinovată, este obligată să achite în termen de 30 zile calendaristice de la finalizarea procedurii de examinare a stării de fapt, evaluare a pagubelor și stabilire a mărimii despăgubirii, părții păgubite, cuantumul prejudiciului calculat și consemnat în Actul de evaluare.”.Adăugat pct. 21.,,Partea identificată ca fiind vinovată, cât și partea păgubită sunt în drept de a contesta în instanță deciziile Comisiei.”.  |
| **Societatea Vânătorilor și Pescarilor din Moldova****Aviz nr. 02-04/67 din 01.08.2024** | 1. În Anexa nr.4 la pct. 13 sbpct.16), se propune de adăugat un sbpct. nou cu următorul conținut ,,să nu se îndepărteze la o distanță mai mare de ascunzișul amenajat pentru recuperarea vânatului”.
2. Se propune excluderea sintagmei ,,și se delimitează ca şi zone de liniște, după caz," deoarece zonele de linişte sunt create cu scopul protecției unor anumite specii de vânat. Zonele de liniște nu ar trebui să fie confundate cu unele categorii de arii naturale protejate de stat, ce au un alt obiect de protecție şi corespunzător domeniu de reglementare.
3. Se propune modificarea pct. 3.1 subpunct. 2), Anexa nr.4.
4. Se propune modificarea pct. 5 Anexa nr. 4.
5. Se propune modificarea pct. 5. Subpunct. 6) Anexa nr. 4.
 | **Se acceptă****Nu se acceptă,** nu este o obligativitate de a delimita ariile ca și zone de liniște, dar, după caz, reieșind din relief, amplasare obiectul protecției etc.**Se acceptă****Se acceptă****Se acceptă** |
| **Agenția ,,Moldsilva”****Aviz nr. AM 14/06-1-1226 din 12.08.2024** | Ținând cont de modificările şi completările ulterioare prin care a fost introdus Regulamentul privind reglementarea efectivului de animale de interes cinegetic în ariile naturale protejate de stat, conform anexei nr. 2, se propune următoarea redacție a Regulamentului prenotat, după cum urmează. | **Se acceptă, în următoarea redacție:****Capitolul I** **Dispoziții generale**1. Regulamentul privind reglementarea efectivului de animale de interes cinegetic în ariile naturale protejate de stat (în continuare – *Regulament*), stabilește metodele de reglementare și modul de aplicare a măsurilor de reglementare a efectivului de animale de interes cinegetic, în ariile naturale protejate de stat, instituționalizate - parcurile naționale, rezervațiile biosferei și rezervațiile științifice/naturale, prevăzute în anexa nr. 1, nr. 2 și nr. 8 din Legea nr. 1538/1998 privind fondul ariilor naturale protejate de stat, cu scopul menținerii numărului de exemplare în parametrii optimi, protecției faunei sălbatice și habitatelor acestora și prevenirii pagubelor ce pot fi cauzate de animalele de interes cinegetic, culturilor agricole, silvice sau animalelor.2. Ariile naturale protejate de stat, instituționalizate - monumente ale naturii, rezervații naturale, rezervații peisajere, rezervații de resurse, arii cu management multifuncțional, monumente de arhitectură peisajeră și zone umede de importanță internațională, prevăzute în anexa nr. 3, nr. 4, nr. 5, nr. 6, nr. 7, nr. 11 și nr. 13 din Legea nr. 1538/1998 privind fondul ariilor naturale protejate de stat, se includ în fondurile cinegetice și se delimitează, după caz, ca și zone de liniște.3. Aplicarea măsurilor de reglementare a efectivului de animale de interes cinegetic se efectuează prin metode de menținere a efectivului populațiilor tuturor speciilor de animale la nivelul cerințelor ecologice și științifice, naționale și internaționale.4. Speciile și numărul exemplarelor de animale de interes cinegetic care urmează a fi supuse reglementării numerice, metodele și modul de aplicare a măsurilor de reglementare se aprobă de către Ministerul Mediului. **Capitolul II****Metodele de reglementare și modul de aplicare**5. Metodele de reglementare a efectivului de animale de interes cinegetic presupun acțiuni argumentate, efectuate în scopul menținerii numărului de exemplare în parametrii optimi, protecției faunei sălbatice și habitatelor acestora, menținerii echilibrului ecologic și prevenirii pagubelor ce pot fi cauzate de animale de interes cinegetic, culturilor agricole, silvice sau animalelor. 6. Se stabilesc următoarele metode de reglementare a efectivului de animale de interes cinegetic:6.1. **capturarea -** extragerea unui număr de animale de interes cinegetic din anumite teritorii și popularea altor teritorii cu specia respectivă;6.2. **strămutarea** **-** ademenirea animalelor de interes cinegetic din anumite teritorii în alte teritorii adiacente;6.3. **extragerea prin împușcare**.7. Modul de aplicare măsurilor de reglementare a efectivului de animale de interes cinegetic:7.1. **capturarea -** se efectuează pe tot parcursul anului, cu excepția perioadei de reproducere, în scopul reducerii densității până la nivelul optim și populării altor terenuri cu specia respectivă, în limita densității optime. Capturarea se realizează cu utilizarea plaselor și/sau capcanelor autorizate sau prin imobilizarea animalelor, care presupune folosirea substanțelor imobilizatoare sau a tranchilizantelor; 7.2 **strămutarea -** se efectuează pe tot parcursul anului, în scopul reducerii densității numărului de exemplare până la nivelul optim, cu ademenirea acestora în zone adiacente, prin administrarea hranei complementare în acele zone, crearea remizelor, amplasarea adăpătorilor, sărăriilor etc;7.3. **extragerea prin împușcare -** se efectuează conform perioadelor, per specie în parte, din anexa nr.1 a Legii nr. 55/2024 vânătorii și a protecției fondului cinegetic, în scopul reducerii densității numărului de exemplare până la nivelul optim și în cazul confirmării prin încercări de laborator a prezenței bolilor contagioase la animalele de interes cinegetic, se întreprinde individual, cu respectarea regulilor de organizare și securitate la vânătoare,  prin următoarele metode:* + 1. **la pândă;**
		2. **la nadă;**
		3. **la vizuină;**
		4. **la dibuit;**
		5. **prin ademenire.**

8. La acțiunea de extragere prin împușcare se permite utilizarea armei cu țeavă ghintuită și armei cu țeava lisă. 9. Metodele de reglementare numerică prevăzute la pct. 6, în condițiile pct. 1 a prezentului Regulament, se organizează de către gestionarul ariei protejate de stat și se realizează de către angajații acesteia, personalul serviciului silvic și/sau specialiști calificați în domeniul cinegeticii, cu respectarea inclusiv, prevederilor art. 14 -19 din Legea nr. 55/2024 vânătorii și a protecției fondului cinegetic. Responsabil de respectarea prevederilor cadrului normativ cu incidență în domeniu, în procesul de desfășurare a acțiunilor de reglementare numerică a efectivului de animale de interes cinegetic, este gestionarul ariei naturale protejate de stat.10. Metodele de reglementare numerică prevăzute la pct. 6, în condițiile pct. 2 din prezentul Regulament, se organizează și efectuează de către gestionarul fondului cinegetic, conform reglementărilor Ministerului Mediului și a planului de management al ariei naturale protejate de stat. Responsabil de respectarea prevederilor cadrului normativ cu incidență în domeniu, în procesul de desfășurare a acțiunilor de reglementare numerică a efectivului de animale de interes cinegetic, este gestionarul fondului cinegetic în care sunt arondate ariile naturale protejate de stat.**Capitolul III** **Aprobare metodei de reglementare și a numărului de exemplare propus reglementării**1. Solicitarea de reglementare numerică a efectivului faunei de interes cinegetic, în condițiile pct. 1 din prezentul Regulament, coordonată în scris de consiliu științific în cazul rezervațiilor științifice/naturale și consiliu tehnico-ştiinţific în cazul parcurilor naționale, se remite în scris, de către gestionarul ariei naturale, în adresa Ministerului Mediului.
	1. solicitarea de reglementare numerică a efectivului faunei de interes cinegetic prevăzută la pct. 6.1. și 6.2. se remite pe tot parcursul anului, cu excepția perioadei de reproducere a speciei care urmează a fi reglementată;
	2. solicitarea de reglementare numerică a efectivului faunei de interes cinegetic prevăzută la pct. 6.3. se remite cu minim 30 de zile calendaristice înainte de perioada când vânătoarea este permisă la specia care urmează a fi reglementată.
2. Solicitarea de reglementare numerică a efectivului faunei de interes cinegetic va conține:
	1. metoda de reglementare solicitată;
	2. denumirea speciei *(în limbile română și latină)*;
	3. numărul real de exemplare conform ultimei evaluări a efectivelor;
	4. numărul optim de exemplare pentru suprafața ariei naturale în cauză;
	5. numărul exemplarelor propus reglementării, per specie în parte;
	6. rezultatele investigațiilor de laborator, în cazul bolilor contagioase;
	7. alte informații și date concludente.

13. În termen de până la 5 zile lucrătoare de la înregistrarea solicitării, Ministerul Mediului convoacă, Agenția „Moldsilva”, Institutul de Zoologie al Universității de Stat din Moldova, gestionarul ariei naturale, după caz, Agenția Națională pentru Siguranța Alimentelor și examinează în comun, solicitarea gestionarului ariei naturale privind reglementarea numerică.14. În termen de până la 30 zile lucrătoare de la finalizarea examinării solicitării privind reglementarea numerică, Ministerul Mediului, aprobă sau nu, metoda de reglementare, modul de aplicare și numărul de exemplare supus reglementării per specie în parte.15. În cazul când, Ministerul Mediului nu aprobă metoda de reglementare, modul de aplicare și numărul de exemplare supus reglementării per specie în parte, informează în scris, argumentat, despre decizia luată, gestionarul ariei naturale protejate de stat, Agenția „Moldsilva” și Institutul de Zoologie al Universității de Stat din Moldova, după caz, Agenția Națională pentru Siguranța Alimentelor.16. Gestionarul ariei naturale protejate de stat, în termen de până la 30 zile lucrătoare după finalizarea activităților de reglementare aprobate, informează în scris, Ministerului Mediului despre rezultatele obținute urmare a acțiunilor de reglementare numerică.17. Se interzice:17.1. utilizarea capcanei cu pedală;17.2. utilizarea glonțului unic de formă sferică și alicelor cu diametrul mai mare de 5 mm; 17.3. utilizarea armelor cu țeava ghintuită cu calibrul mai mic de 223Rem, în cazul extragerii prin împușcare a animalelor sălbatice copitate;17.4. extragerea/reglementarea altor specii, decât cele aprobate prin Ordinul Ministerului Mediului;17.5. extragerea/reglementarea unui număr mai mare de exemplare, decât cel aprobat prin Ordinul Ministerului Mediului;17.6. aplicarea altei metode de reglementare, decât metoda aprobată prin Ordinul Ministerului Mediului; 17.7. reglementarea efectivului de animale de interes cinegetic în zonele strict protejate din cadrul rezervațiilor științifice și în zona A din cadrul parcurilor naționale. |
| **Expertizare** |
| **Centrul Național Anticorupție****Expertiza anticorupție nr. 06/2/13574 din 13.08.2024** | 1. Conform art.30 lit.d) al Legii nr.100/2017 cu privire la actele normative, nota de fundamentare trebuie să conțină „d) analiza impactului de reglementare".

 1. În proiect au fost atestate lacune de drept prin omiterea elucidării unui model distinct al actului de evaluare și stabilire a pagubelor, precum și norme de trimitere defectuoase de o manieră imprecisă și neclară
2. Proiectul conține norme confuze și proceduri administrative ambigui cu privire la: lipsa unei clarități ce ține de componența Comisiei de evaluare și stabilire a pagubelor în funcție de obiectul prejudiciului cauzat.
3. Ședința Comisiei de evaluare se consideră deliberativă dacă la aceasta sunt prezenți reprezentanții instituțiilor notificate și incluse în componența nominală a acesteia.
4. Textul din normă „gestionarul fondului cinegetic selectează reprezentanții (...)” poate fi interpretat confuz, ceea ce poate duce la crearea de către gestionarul fondului cinegetic a unor Comisii cu componență diferită în una și aceeași situație având același obiect al prejudiciului. Astfel, considerăm că lipsește o claritate ce ține de componența Comisiei de evaluare și stabilire a pagubelor în funcție de obiectul prejudiciului cauzat, or în asemenea situație gestionarul fondului cinegetic poate forma Comisia de evaluare și stabilire a pagubelor la discreția absolută cu riscul promovării unor interese contrare interesului public. În acest sens, normele nu stabilesc criterii clare de selectare de către gestionarul fondului cinegetic a reprezentanților pentru formarea Comisiei, ceea ce poate duce la o interpretare confuză a normei cu riscul aplicării discreționare a acesteia în dependență de interes și scop.
5. În acest context, considerăm judicios de completat proiectul cu o prevedere care ar stabili că în componența oricărei Comisii urmează a fi inclus reprezentantul autorității administrației publice locale și reprezentantul Inspectoratului pentru Protecția Mediului. Astfel, gestionarul fondului cinegetic urmează să includă în mod obligatoriu reprezentanții sus-menționați, iar ceilalți reprezentanți urmează să fie incluși în Comisie în dependență de obiectul reglementat.
 | **Nu se acceptă,** proiectul nu cade sub incidența prevederilor art. 13 din Legea nr. 235/2006 cu privire la principiile de bază de reglementare a activității de întreprinzător și ale pct. 11 sbp. 21) lit. c) din Metodologia de analiză a impactului în procesul de fundamentare a proiectelor de acte normative, aprobată pin Hotărârea Guvernului nr. 23/2019, și nu necesită elaborarea analizei impactului de reglementare sub aspectul impactului reglementărilor asupra activității de întreprinzător și expertiza Grupului de lucru al Comisiei de Stat pentru Reglementarea Activității de Întreprinzător, fapt consemnat prin scrisoarea Grupului de lucru cu nr. 38-78-5638 din 24 mai 2024.**Se acceptă**.**Se acceptă,** au fost concretizați membrii permanenți ai Comisiei de evaluare și stabilire a pagubelor.**Se acceptă**, în redacția ,,Ședința Comisiei de evaluare se consideră deliberativă dacă la aceasta sunt prezenți toți reprezentanții notificați, convocați și incluși în componența nominală a acesteia”.**Se acceptă,** sintagma ,,gestionarul fondului cinegetic” a fost substituită cu sintagma ,,administratorul fondului cinegetic național” și respectiv pct. a fost reformulat.**Se acceptă.** |

 **Ministru Sergiu LAZARENCU**